Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnomaga oʻzgartirishlar kiritish haqida
(resolution, 2017-03-15)

Oʻzbekiston Respublikasi Vazirlar Mahkamasining 2017-yil 9-fevraldagi 66-son “Oʻzbekiston Respublikasi Prezidentining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2016-yil 28-oktabrdagi PQ-2646-son qarorini amalga oshirish chora-tadbirlari toʻgʻrisida”gi qaroriga muvofiq, Oʻzbekiston Respublikasi Adliya vazirligi va Davlat statistika qoʻmitasi qaror qiladi: 1. Oʻzbekiston Respublikasi Adliya vazirligi va Davlat statistika qoʻmitasining 2014-yil 9-dekabrdagi 6 va 5-mb-son qarori (roʻyxat raqami 2633, 2014-yil 10-dekabr) (Oʻzbekiston Respublikasi qonun hujjatlari toʻplami, 2014-y., 50-son, 601-modda) bilan tasdiqlangan Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror 2017-yil 1-apreldan kuchga kiradi. 1. 2-bandda: ikkinchi xatboshi quyidagi tahrirda bayon etilsin: “adliya organlari — Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari;”; uchinchi xatboshidan “adliya organlari,” degan soʻzlar chiqarib tashlansin. 2. 7-bandning oltinchi xatboshisidan, 10-bandning toʻrtinchi xatboshisidan, 18-bandning ikkinchi xatboshisidan va 21-bandning toʻrtinchi xatboshisidan “Oʻzbekiston Respublikasi Davlat statistika qoʻmitasining firma nomlarining markazlashtirilgan maʼlumotlar bazasida soʻrab olinadigan” degan soʻzlar chiqarib tashlansin. 3. 8-band oʻz kuchini yoʻqotgan deb hisoblansin. 4. 9-band quyidagi tahrirda bayon etilsin: “9. Roʻyxatga oluvchi organlar ikki ish kuni mobaynida murojaatni koʻrib chiqib, murojaat qilgan shaxsning firma nomi zaxiraga olinganligini tasdiqlaydi yoki murojaatni qayta koʻrib chiqish uchun qaytaradi. Tasdiqlangan firma nomi tadbirkorlik subyektlarini davlat roʻyxatidan oʻtkazish va hisobga qoʻyishning avtomatlashtirilgan tizimiga qonun hujjatlarida belgilangan tartibda roʻyxatga oluvchi organlarning masʼul xodimi tomonidan kiritiladi.”. 5. 16-banddagi “hududiy adliya organlariga, Toshkent shahrida tashkil etilayotgan xorijiy investitsiyalar ishtirokidagi korxonalar yuzasidan Oʻzbekiston Respublikasi Adliya vazirligiga” degan soʻzlar “adliya organlariga” degan soʻzlar bilan almashtirilsin. 6. 19-band oʻz kuchini yoʻqotgan deb hisoblansin. 7. 20-band quyidagi tahrirda bayon etilsin: “20. Adliya organlari ikki ish kuni mobaynida murojaatni koʻrib chiqib, murojaat qilgan shaxsning firma nomi zaxiraga olinganligini tasdiqlaydi yoki murojaatni qayta koʻrib chiqish uchun qaytaradi. Tasdiqlangan firma nomi tadbirkorlik subyektlarini davlat roʻyxatidan oʻtkazish va hisobga qoʻyishning avtomatlashtirilgan tizimiga qonun hujjatlarida belgilangan tartibda roʻyxatga oluvchi organlarning masʼul xodimi tomonidan kiritiladi.”. 8. Mazkur oʻzgartirishlar Oʻzbekiston Respublikasi Markaziy banki, Xususiylashtirish, monopoliyadan chiqarish va raqobatni rivojlantirish davlat qoʻmitasi hamda Savdo-sanoat palatasi bilan kelishilgan.